Document ID: 32004R0264

Nariadenie Komisie (ES) č. 264/2004
zo 16. februára 2004,
ktorým sa udeľuje výnimka z nariadenia (ES) č. 1503 o podrobných pravidlách uplatňovania nariadenia Rady (ES) č. 3072/95 ohľadne dovozného cla na ryžu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], najmä na jeho článok 11 ods. 4,
keďže:
(1) v článku 4a ods.1 nariadenia Komisie (ES) č. 1503/96 [2]sa ustanovuje zníženie dovozného cla o 250 EUR za tonu v prípade ryže Basmati, ako sa definuje v prílohe IV k spomínanému nariadeniu, zmenenému a doplnenému nariadením (ES) č. 2294/2003, patriacej kód KNex10062017 a 10062098;
(2) India a Pakistan Komisii oznámili, že čas, ktorý je k dispozícii odo dňa uverejnenia nariadenia (ES) č. 2294/2003 do dňa, kedy sa začne uplatňovať, je prikrátky na to, aby sa certifikáty o pravosti udelili na všetku ryžu, na ktorú sa predo dňom nadobudnutia účinnosti nových ustanovení uzavreli kúpnopredajné zmluvy s obchodníkmi zo spoločenstva;
(3) orgány Indie a Pakistanu Komisii poskytli formálne ubezpečenie, že požiadavky na pravosť a kvalitu vzťahujúce sa na ryžu Basmati dovážanú do spoločenstva a s pôvodom v Indii a ryžu Basmati odrôd "Kernel Basmati" a "Super Basmati" s pôvodom v Pakistane, ktorú osvedčujú príslušné orgány producentskej krajiny, možno kontrolovať analýzou DNK, ktorá sa v producentských krajinách vykonáva ako súčasť cielenej alebo náhodnej kontroly operácií, ktoré možno sfalšovať;
(4) v záujme toho, aby sa príslušným orgánom členských štátov umožnilo prijať certifikáty o pravosti, ktoré už vystavili indické alebo pakistanské orgány, alebo o ktorých vystavení na množstvo ryže Basmati, na ktorú sa kúpnopredajné zmluvy uzavreli do 31. decembra 2003, tieto orgány uvažujú, na obmedzenú lehotu a za určitých podmienok sa musí udeliť výnimka z nariadenia (ES) č. 1503/1996,
(5) opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
1. Na základe výnimky z prvého pododseku článku 4a ods.1 nariadenia (ES) č. 1503/96 sa na obdobie od 1. januára 2004 do 31. marca 2004 sa na ryžu Basmati s pôvodom v Indii a na odrody ryže "Kernel Basmati" a "Super Basmati" s pôvodom v Pakistane, patriacej pod číselné znaky KNex10062017 a 10062098 môže vzťahovať zníženie dovozného cla o 250 EUR za tonu za predpokladu, že:
a) dodávatelia z týchto krajín a obchodníci zo spoločenstva spolu uzavreli kúpnopredajné zmluvy do 31. decembra 2003;
b) na kúpnopredajné zmluvy uvedené v bode a) vyššie sú už certifikáty o pravosti vystavené do 31. decembra 2003 alebo budú vystavené najneskôr 31. marca 2004.
2. Príloha IV k nariadeniu (ES) č. 1503/96 sa nevzťahuje na dovoz ryže Basmati, na ktorú sa v období od 1. januára 2004 až 30. marca 2004 vzťahujú certifikáty uvedené v odseku 1b).
3. Na základe výnimky z prvého pododseku článku 4a ods. 4 nariadenia (ES) č. 1503/96, certifikát o pravosti, ktorý vystavujú príslušné orgány v krajinách vyvážajúcich ryžu Basmati, ako sa uvádza v odseku 1, sa vyhotovuje v dobe od 1. januára 2004 do 31. marca 2004 na tlačive, ktorého vzor je pripojený k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Bude sa uplatňovať od 1. januára 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. februára 2004

Labels: 3
18
17
15